**MUHULA WA PILI 2023**

**KISWAHILI**

**KARATASI YA TATU (102/2)**

**KIDATO CHA TATU (3)**

**MUDA: SAA 2 ½**

**JINA**: …………………………………………………………. ……………….

**NAMBARI YA USAJILI** : ……………….……………….……………….

**SHULE**: ……………………………………………………….. **DARASA**: ……………..

**SAHIHI**: …………………………………………………….. **TAREHE**: ……………...

**Maagizo**

1. **Jibu maswali yote.**
2. **Kila swali ni alama 20**.
3. **Majibu yote yaandikwe kwa lugha ya Kiswahili**

**Sehemu hii imetengewa mtahini**

|  |  |  |
| --- | --- | --- |
| SEHEMU | UPEO | ALAMA |
| 1 | 20 |  |
| 2 | 20 |  |
| 3 | 20 |  |
| 4 | 20 |  |
| JUMLA | 80 |  |

**Swali la kwanza-Fasihi simulizi (alama 20)**

1. **Soma utungo ufuatayo kisha ujibu maswali**

Wajukuu wangu nina furaha isiyo na kifani kuchukua jukumu hili la kutoa nasaha zangu kwenu hasa wakati huu mnapojiandaa kufunga nikahi yenu. Ni jambo la kutia moyo kwangu kuona nasaba yetu inaendelea kupanuka na si hapa kijijini tu, bali imevuka mipaka ya nchi.

Wajukuu wangu, ndoa ni asasi muhimu sana maishani mwa mwanadamu yeyote katika sehemu yoyote duniani. Ni asasi inayotukuzwa na kuenziwa na jamii nyingi .Hii ni kwa kuwa ndoa huwawezesha wawili kuungana na kuwa kitu kimoja ili kutegemeana na kuondoa upweke kama wahenga walivyosema ‘mtu pweke ni uvundo’.Wajukuu wangu nawapongeza kwa kuupa upweke kisogo.

Wanangu, ulimwengu umebadilika .Sasa dunia imekuwa kijiji kimoja ambapo watu kutoka sehemu mbalimbali wanaingiliana. Huu ndio wanaouita utandarithi.Nyinyi ni wapenzi kutoka nchi mbili tofauti na mmekuwa kielelezo cha mabadiliko haya duniani. Mmevunja vikwazo na vizuizi vya mipaka ya nchi.bara pamoja na utamaduni.Mmedhihirisha kuwa mke au anaweza kupatikana kutoka eneo lolote duniani mradi tu pawe na maelewano.

Maharusi ,sasa ndio mnaanza safari.Mkondo huu wa kujenga nyumba ni mgumu ila mkivumiliana na kuelewana mtafaulu.Wengi wamefaulu .Mbona nyinyi msiweze?Changamoto kubwa kwenu sasa ni uwezo wa kuelekeza fikra zenu ili ziweze kuingia katika mkondo mmoja wa mawazo na uamuzi.Itabidi mtupilie ubinafsi kando na kuwa lolote mtakalokuwa mkitekeleza litakuwa ni uamuzi wa pamoja.

Mnapaswa kuelewana na kila mmoja kukamia kumwelewa mwenzake.Ni muhimu kuwa wavumilivu na kila mmoja kukamia kumwelewa mwenzake.Ni muhimu kila mmoja kujaribu kuuelewa utamaduni wa mwenzake kwani utamaduni humjenga mtu na huchangia sana maamuzi yoyote anayofanya maishani.Ni lazima ung’amue kwamba huwezi kumbadilisha mwenzio kiutamaduni kwa ghafla kwani kila mmoja ana dini, imani, ada,,chakula anachokitukuza ,mtazamo na falsafa fulani kuhusu maisha .Tofauti ya asili zenu zisiwe sababu za kuisambaratisha ndoa yenu bali ziwe msingi thabiti wa mapenzi na ndoa yenu!

**Maswali**

a) Kwa kutolea mifano tambua kipera cha utungo huu. (alama 2)

b) Eleza changamoto zinazowakabili wanandoa hawa ? (alama 5)

c) Kwa nini msimulizi anasema ndoa ni asasi muhimu katika maisha ya binadamu. (alama 2)

d) Je,msemaji ni nani katika usimulizi huu? (alama 1)

e) Kulingana na utungo huu tambua umuhimu wa utamaduni kwa binadamu. (alama 2)

f) Kwa kutolea hoja nane onyesha umuhimu wa kipera hiki katika jamii. (alama 8)

1. **USHAIRI**

***Soma shairi lifuatalo kisha ujibu maswali yanayofuata.***

Angajiita mzuri, umbo lake limewanda

Angatiwa na uturi, hakosi katu kuvunda

Mpe ubani fakiri,ahadi ataivunda

Hajifichi mnafiki ,sifaze humfichuwa.

Ja bozi kule jangwani, juhudi kujisitiri

Nyeupe kanzu mwilini, masafa ni ya shubiri

Ni mwongo tangu zamani, hatendi kwa tafakuri

Hajifichi mnafiki, sifaze hufichuwa.

Kujikalifu usende ,kusaka na ithibati

Bahati kama mtende, usiazimu kunuti

Amana mpe alinde, hafikishi zamarati

Hajifichi mnafiki ,sifaze humfichuwa.

Wa wazi nduli heri, kuliko mpulizaji

Hutubu akaghairi ,kanama udanganyaji

Zandiki likashamiri, halina muokoaji

Hajifichi mnafiki, sifaze hufichuwa.

Duniya tunamoishi ,madhara tunayopata

Katika aushi yetu ,shiya wa bukurata

Mnafiki ni mzushi,yakizidi huyabwata

Hajifichi mnafiki, sifaze hufichuwa.

Manani wetu wahidi, aso katu mshirika

Hutujaliya weledi, pasi rika na tabaka

Tukatambuwa fisadi, tusipate kudhurika

Hajifichi mnafiki, sifaze hufichuwa.

**Maswali**

a) Lipe kichwa mwafaka shairi hili. (alama 1)

b) Onyesha dhamira ya mshairi wa shairi hili. (alama 2)

c) Onyesha muundo wa shairi hili. (alama 4)

d) Tambua sifa za nafsinenewa. (alama 4)

e) Toa mfano wa usambamba katika shairi hili. (alama 1)

f) Andika ubeti wa kwanza kwa lugha ya tutumbi. (alama 4)

g) Onyesha mbinu nne alizotumia malenga ili kutosheleza mahitaji ya kiarudhi katika shairi hili. (alama 4)

1. **TAMTHILIA-BEMBEA YA MAISHA na Timothy Arege**

“Huko ndiko kuvumilia hasa. Tazama faraja ilivyoalika sasa.”

a) Weka dondoo hili katika muktadha. (alama 4)

b) Eleza sifa na umuhimu wa mhusika huyu katika Tamthilia ya Bembea ya maisha.

(alama 6)

c) Kwa kutolea hoja kumi onyesha jinsi faraja ilivyoalika katika maisha ya mlengwa wa maneno kwenye dondoo. (alama 10)

1. **HADITHI FUPI-MAPAMBAZUKO YA MACHWEO NA HADITHI NYINGINE**

“Kwa nini nisilipe ?Mnadhani mashaibu kama sisi ni mafukara hohehahe hatuna pesa mfukoni ?Hebu twende naona dereva yule ana haraka sana.Mkimbize!”

a) Tambua muktadha wa dondoo hili. (alama 4)

b) Onyesha mbinu za kimtindo zinazojitokeza katika dondoo hili. (alama 4)

c) Msemaji wa dondoo hili ana sifa gani? (alama 6)

d) Migogoro tofauti tofauti imeshuhudiwa katika hadithi hii .Thibitisha. (alama 6)

**Mwisho**